**Ministru kabineta noteikumu projekta**

**„Dzīvnieku pārvadāšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku aizsardzības likuma 10.panta 8.punkts un 23.punkts |
| 2. | Pašreizējā situācija un problēmas | Patlaban ir spēkā Padomes 2004.gada 22.decembra Regula (EK) Nr.1/2005 par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr.1255/97 (turpmāk – Regula Nr.1/2005), kas ir tieši piemērojama. Atbilstoši Dzīvnieku aizsardzības likuma 9.panta pirmās daļas 1.punktam Pārtikas un veterinārais dienests (turpmāk – dienests) uzrauga un kontrolē labturības prasības pārvadāšanas laikā. Lai nodrošinātu skaidru un nepārprotamu Regulas Nr.1/2005 normu interpretāciju, ir jāizdod Ministru kabineta noteikumi.Saeimā 2012.gada 8.martā tika pieņemts likums „Grozījumi Dzīvnieku aizsardzības likumā”, kurā precizēts pilnvarojums Ministru kabinetam izdot noteikumus, nosakot dzīvnieku pārvadāšanas kārtību, labturības prasības dzīvnieku pārvadāšanai transportlīdzeklī, kā arī kārtību, kādā izsniedz un reģistrē dzīvnieku pārvadātāja atļauju un atļauju transportlīdzeklim dzīvnieku pārvadāšanai.Tā kā Ministru kabineta 2008.gada 22.decembra noteikumi Nr.1079 „Dzīvnieku pārvadāšanas noteikumi” no 2013.gada 1.janvāra ir zaudējuši spēku, ir jāizdod jauni Ministru kabineta noteikumi.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ir sagatavots Ministru kabineta noteikumu projekts „Dzīvnieku pārvadāšanas noteikumi” (turpmāk – noteikumu projekts), kas nosaka: 1) dzīvnieku (dzīvu mugurkaulnieku) pārvadāšanas kārtību, labturības prasības dzīvnieku pārvadāšanai transportlīdzeklī, kā arī kārtību, kādā izsniedz un reģistrē dzīvnieku pārvadātāja atļauju un atļauju transportlīdzeklim dzīvnieku pārvadāšanai;2) kārtību, kādā veicama apmācība par dzīvnieku labturību pārvadāšanas laikā, apmācības programmu un kārtību, kādā izsniedzams un anulējams apliecinājums par apmācību (turpmāk –kvalifikācijas sertifikāts), kā arī apmācīto personu reģistrācijas kārtību.Tāpat noteikumu projekts nosaka atļaujas, kuras nepieciešams pārvadātājam saņemt dienestā, lai pārvadātu dzīvniekus tuvos un tālos pārvadājumos.Regulas Nr.1/2005 18.panta 1.punkta „b” apakšpunktā un 19.panta 1.punkta „c” apakšpunktā minēto transportlīdzekļu pārbaudi veic dienests.Atbilstoši Valsts pārvaldes iekārta likuma 40.panta pirmajai daļai un 42.panta panta pirmajai daļai, ievērojot SIA „Latvijas Lauku konsultāciju un izglītības centrs” divus gadus ilgo pieredzi un kompetenci, tas ir deleģēts veikt apmācības kursus par dzīvnieku labturību pārvadāšanas laikā.Ar šiem noteikumiem Latvijā tiek īstenotas nepārprotamas un harmonizētas Regulas Nr.1/2005 prasības, nosakot kompetento iestādi, kas nodrošina apmācības kursus, lai iegūtu kvalifikācijas sertifikātu. Lai tiktu izpildītas Regulas Nr.1/2005 4.panta 1.punkta prasības, noteikumu projektā ir noteikti dokumenti, kuri minēti noteikumos par lauksaimniecības dzīvnieku, to ganāmpulku un novietņu reģistrēšanas kārtību un lauksaimniecības dzīvnieku apzīmēšanas kārtību un kuriem jābūt transportlīdzeklī, pārvadājot lauksaimniecības dzīvniekus.Tāpat noteikumu projektā ir noteikta atkāpe no prasībām, kas jāievēro, pārvadājot dzīvniekus ārpus Latvijas Republikas robežas, ja pārvadājums nav ilgāks par 12 stundām. Noteikumu projekts nosaka skaidras un nepārprotamas prasības informācijai, kas pārvadātājam jānorāda darba kārtībā un avārijas plānā.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Pārtikas un veterinārais dienests |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projektā ietvertais tiesiskais regulējums attiecināms uz dzīvnieku īpašniekiem, dzīvnieku turētājiem, dzīvnieku pārvadātājiem un dzīvnieku tirdzniecības komersantiem.Dienestā ir reģistrēts 121 dzīvnieku pārvadātājs. 77 pārvadātājiem ir izsniegtas atļaujas pārvadājumiem līdz 8 stundām. 44 pārvadātājiem ir izsniegtas atļaujas tāliem pārvadājumiem (ilgāk par 8 stundām).Dienestā ir reģistrēti 44 transportlīdzekļi tāliem dzīvnieku pārvadājumiem.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Finansiālā ietekme skars pārvadātājus, jo noteikumu projekts paredz, ka dzīvniekus pārvadā apmācītas personas. Regulas Nr.1/2005 prasības tāpat nosaka, ka, pārvadājot dzīvniekus, autovadītājam un pavadonim ir jābūt apmācītam par dzīvnieku labturību pārvadāšanas laikā. Noteikumu projekts paredz:1) lai saņemtu dzīvnieka pārvadātāja atļauju, ir jābūt samaksātai valsts nodevai par dzīvnieku pārvadātāja apliecības izsniegšanu;2) lai saņemtu atļauju transportlīdzeklim dzīvnieku pārvadāšanai, ir jābūt samaksātai valsts nodevai par atļaujas izsniegšanu transportlīdzeklim dzīvnieku pārvadāšanai. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Dienests izvērtē: 1) pārvadātāja iesniegtos dokumentus un atbilstību noteikumiem un pieņem lēmumu par dzīvnieka pārvadātāja atļaujas izsniegšanu vai atteikumu izsniegt dzīvnieku pārvadātāja atļauju;2) transportlīdzekļa atbilstību noteikumiem un pieņem lēmumu par atļaujas transportlīdzeklim dzīvnieku pārvadāšanai izsniegšanu vai atteikumu izsniegt atļauju transportlīdzeklim dzīvnieku pārvadāšanai. SIA „Latvijas Lauku konsultāciju un izglītības centrs” nodrošina autovadītāju un pavadoņu apmācību un kvalifikācijas sertifikātu izsniegšanu. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula (EK) Nr.1/2005. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1/2005 3.pants un I pielikums | 6.punkts | Ieviests pilnībā. | Neparedz stingrākas prasības. |
| Regulas Nr.1/2005 18.panta 1.punkts un 19.panta 1.punkts | 2.1.apakšpunkts | Ieviests pilnībā. | Neparedz stingrākas prasības. |
| Regulas Nr.1/2005 17.panta 1.punkts | 3.punkts | Ieviests pilnībā. | Neparedz stingrākas prasības. |
| Regulas Nr.1/2005 4.panta 1.punkts | 4.punkts | Ieviests pilnībā. | Neparedz stingrākasprasības. |
| Regulas Nr.1/2005 18.panta 4.punkts | 9.punkts | Ieviests pilnībā. | Neparedz stingrākas prasības. |
| Regulas Nr.1/2005 10.panta 1.punkta „b” apakšpunkts | 11.1. un 14.1. apakšpunkts | Ieviests pilnībā. | Neparedz stingrākas prasības. |
| Regulas Nr.1/2005 11.panta 1. punkts | 14.punkts | Ieviests pilnībā. | Neparedz stingrākas prasības. |
| Regulas Nr.1/2005 13.panta 4.punkts | 19.punkts | Ieviests pilnībā. | Neparedz stingrākasprasības. |
| Regulas Nr.1/2005 18.panta 1.punkts un 19.panta 1.punkts | 16.punkts | Ieviests pilnībā. | Neparedz stingrākas prasības. |
| Regulas Nr.1/2005 IV pielikums  | 22.punkts | Ieviests pilnībā. | Neparedz stingrākas prasības. |
| Regulas Nr.1/2005 17.panta 2.punkts | 23.punkts | Ieviests pilnībā. | Neparedz stingrākas prasības. |
| Regulas Nr.1/2005 26.panta 5.punkts  | 26.punkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Regulas Nr.1/2005 18.panta 4.punktā minētās atkāpes ir noteiktas noteikumu projekta 9.punktā, paredzot atvieglojumus pārvadājumiem uz kaimiņvalstīm (piemēram, Krieviju, Poliju), ja tie nav ilgāki par 12 stundām. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Projekts ievietots Zemkopības ministrijas tīmekļa vietnē publiskai apspriešanai no 2013.gada 10.janvāra līdz 17.janvārim. |
| 2. | Sabiedrības līdzdalība projekta izstrādē  | 2013.gada 25.janvārī projekts elektroniski nosūtīts atzinumu sniegšanai Lauksaimnieku organizāciju sadarbības padomei, „Zemnieku saeimai” un SIA „Latvijas Lauku konsultāciju un izglītības centrs”. Iebildumi netika saņemti.Projekts apspriests 2013.gada 31.janvārī darba grupā ar Latvijas Cūku audzētāju asociācijas, Lauksaimnieku organizāciju sadarbības padomes, Latvijas šķirnes dzīvnieku audzētāju savienības, Latvijas kazkopības biedrības un SIA „Latvijas Lauku konsultāciju un izglītības centrs” pārstāvjiem.Projekts nosūtīts 2013.gada 1.februārī elektroniski atzinumu sniegšanai Dzīvnieku aizsardzības ētikas padomei, Latvijas Cūku audzētāju asociācijai, Lauksaimnieku organizāciju sadarbības padomei, Latvijas šķirnes dzīvnieku audzētāju savienībai, Latvijas kazkopības biedrībai un SIA „Latvijas Lauku konsultāciju un izglītības centrs”. Iebildumi netika saņemti.Uz starpministriju (starpinstitūciju) sanāksmi, kas notika 2013.gada 10.aprīlī par Ministru kabineta noteikumu projektu „Dzīvnieku pārvadāšanas noteikumi”, biedrības „Dzīvnieku pansija Ulubele” pārstāvis neieradās. |
| 3. | Sabiedrības līdzdalības rezultāti | Šīs sadaļas 2.punktā minētie speciālisti atbalsta noteikumu projekta tālāko virzību; izteiktie priekšlikumi ir izvērtēti un ņemti vērā. |
| 4. | Saeimas un ekspertu līdzdalība | Konsultācijas nav notikušas. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Projekta izpildes uzraudzību un kontroli veic Pārtikas un veterinārais dienests.Regulas Nr.1/2005 17.pantā noteikto kompetentās iestādes funkciju apmācības jomā pilda sabiedrība ar ierobežotu atbildību „Latvijas Lauku konsultāciju un izglītības centrs”, kura šā uzdevuma izpildē ir padota Zemkopības ministrijai. |
| 2. | Projekta izpildes ietekme uz pārvaldes funkcijām  | Projekts neparedz funkciju paplašināšanu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms. |
| 6. | Cita informācija | Nav |

Zemkopības ministre L.Straujuma

2013.04.24. 12:16

A.Vahruševa

67027066, Alise.Vahruseva@zm.gov.lv